b'\n_START_ARTICLE_\nV\xc3\xa6rker og dage\n_START_PARAGRAPH_\nV\xc3\xa6rker og dage (oldgr\xc3\xa6sk: \xe1\xbc\x9c\xcf\x81\xce\xb3\xce\xb1 \xce\xba\xce\xb1\xe1\xbd\xb6 \xe1\xbc\xa1\xce\xbc\xce\xad\xcf\x81\xce\xb1\xce\xb9, Erga kai H\xc4\x93merai) et er litter\xc3\xa6rt v\xc3\xa6rk, 800 vers i heksameter, forfattet af bondedigteren Hesiod omkring \xc3\xa5r 700 f.Kr. Han var alts\xc3\xa5 nogenlunde samtidig med Homer. _NEWLINE_Man kan m\xc3\xa5ske kalde v\xc3\xa6rket en bondealmanak, da det angiver, hvorn\xc3\xa5r bonden b\xc3\xb8r p\xc3\xa5begynde og hvorn\xc3\xa5r han b\xc3\xb8r afslutte en bondes forskellige forehavender. Det er en m\xc3\xa6rkelig blanding af formaninger, gode r\xc3\xa5d og myter, forfattet i forbindelse med en arvestrid mellem digteren og dennes bror Perses. N\xc3\xa5r Hesiod udtaler sig om retf\xc3\xa6rdighed, er det m\xc3\xa5ske for at p\xc3\xa5virke dommerne i arvesagen; og n\xc3\xa5r han bel\xc3\xa6rer sin bror om landbrug, er det m\xc3\xa5ske for at vise, at han selv er bedre egnet til at drive g\xc3\xa5rden end Perses._NEWLINE_Digtet skriver sig ind i en tradition, der kendes fra \xc3\xa6ldre mellem\xc3\xb8stlig digtning.'